recursal/SuperWikiNEXT-32B huggingface dataset:
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Motorola Mobility** er et amerikansk teknologiselskap som produserer mobile enheter (mobiltelefoner etc.), med hovedkontor i Chicago, Illinois. Selskapet ble dannet 4. januar 2011 da Motorola ble splittet i to: Motorola Mobility overtok produkter som mobiltelefoner, internett-modem, og tv-dekodere, mens Motorola Solutions overtok selskapets produkter rettet mot bedriftsmarked. Selskapet er i dag et datterselskap av PC- og mobiltelefonprodusenten Lenovo fra Kina.

Selskapet lager hovedsakelig smarttelefoner og andre mobile enheter som kjører Android operativsystemet utviklet av Google. I august 2011, bare et halvt år etter oppsplittingen, offentliggjorde Google at de ville kjøpe Motorola Mobility for 12,5 milliarder amerikanske dollar. Intensjonen for oppkjøpet var at de ønsket kontroll på Motorola Mobilitys patent portefølje, slik at de bedre kunne beskytte selskaper som benytter Android operativsystemet mot søksmål. Avtalen ble gjennomført i mai 2012, etter at man i salgsprosessen allerede hadde solgt kabel-modemene og TV-dekoder delene til Arris Group. Da handelen var gjennomført og selskapet lå under Google ble fokuset rettet mot «entry level» markedet for smarttelefoner, en av de første Android Wear smartklokkene ble introdusert og de satte i gang utviklingen av Project Ara, en plattform for modulære smarttelefoner med utskiftbare komponenter.

Googles eierskap skulle imidlertid bli ganske kort, allerede i januar 2014 offentliggjorde de at de skulle selge mesteparten av Motorola Mobility til kinesiske Lenovo for 2,91 amerikanske dollar. (Lenovo hadde hatt suksess med oppkjøp av amerikanske selskaper fra tidligere da de kjøpte opp PC-divisjonen til IBM.) Imidlertid forble mesteparten av patentene (kun 2000 ble videresolgt) og teamet som jobbet på Project Ara hos Google. Salget ble fullført 30. oktober 2014, og Lenovo uttalte at intensjonen var å ekspandere inn i smarttelefon-markedet i USA.

Eksterne lenker
---------------

* (mul) Offisielt nettsted Rediger på Wikidata

* (en) Motorola – kategori av bilder, video eller lyd på Commons Rediger på Wikidata
**Shoot the Breeze** er et norsk rockeband fra Hokksund som ble startet høsten 2004. Bandets første besetning bestod av Mats Nedberg på gitar og vokal, Andreas Baklid på trommer og Steffen Kjølstad på bass. Kort tid etter ble gitarist Tor Erik Fredheim med, skiftet de navn fra «Bobby Sucks» til «Smashing Stable Kids». Rundt årsskiftet hadde bandet spilt inn sin første demo, og i låta «Shoot the Breeze» fant bandet sitt nye navn. I 2006 ble bassist Steffen Kjølstad erstattet med Mats Faugli. Med sin nye besetning ga de ut EP-en *With Some Attitude*. Senere samme året ga de ut albumet *Ministers of Mind*. Denne utgivelsen var viktig for bandet, fordi den havnet i hendene på TNT-gitarist Ronni Le Tekrø. Høsten 2008 spilte de inn en EP med Tekrø som produsent. Etter at singelen «Feel As A Victim» fra EP-en ble gitt ut i februar 2009, slapp de hele EP-en i september samme år. I februar 2010 ble låta «Indefinable Quality» spilt på radioshowet til Bruce Dickinson (Iron Maiden) på BBC i England. Bandet gikk i mai i studio for å spille inn sitt andre album.

Albumet fikk navnet "Nomadism - the Sonny Terrence Brentwood Story - Final Chapters", et konseptalbum gitt betegnelsen hybridkunst, da det forenet visuell kunst, poesi og musikk. Utgitt i bokform med medfølgende CD fortalte bandet gjennom musikk, poesi og bilder historien om den falmende rockeren Sonny Terrence Brentwood, en musiker med et stort rusmisbruk og tendenser mot psykiske problemer. Albumet fikk gode kritikker og en god del radiospilling på undergrunnsradioer i Europa, men albumet ble ikke det store gjennombruddet for bandet som mange hadde ventet. 

I 2012 trakk trommeslager Andreas Baklid seg fra bandet, og inn kom Dan Wiliam Jensen, tidligere trommeslager i Mindgrinder. Etter en periode med låtskriving gikk StB i studio i mai 2013.

Medlemmer
---------

**Nåværende**

* Mats Nedberg – vokal og gitar (2004–)
* Tor Erik Fredheim – gitar (2005–)
* Dan William Jensen - trommer (2012-)
* Mats Faugli – bass (2006–)

**Tidligere medlemmer**

* Steffen Kjølstad – bass (2004–2006)
* Andreas Baklid – trommer (2004–2012)

Diskografi
----------

* *With Some Attitude* (EP, 2007)
* *Ministers of Mind* (2007)
* *Feel As A Victim* (Singel, 2009)
* *Angels Avenue* (EP, 2009)
* *Nomadism - The Sonny Terrence Brentwood Story, Final Chapters* (Album, 2011)

Eksterne lenker
---------------

* (en) Shoot the Breeze på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Norsk cøliakiforening** (**NCF**) er en interesseorganisasjon for personer som har diagnosen cøliaki og eller dermatitis herpetiformis (DH), samt andre som av ulike årsaker må holde et glutenfritt kosthold. Foreningen ble startet i 1973 og har som formål på landsbasis å ivareta cøliakerens interesser. 

NCF fungerer også som kontaktledd i internasjonalt samarbeid og samarbeider med medisinske og dietetiske rådgivere.

Foreningens nettside, ncf.no byr på mye informasjon, og medlemsbladet glutenFri blir gitt ut 4 ganger i året.

Dag Inge Aae er styreleder for foreningen og Knut Henne Peterson er generalsekretær. Norsk cøliakiforenings ungdom (NCFU) er en fristilt datterorganisasjon av NCF, hvor ungdommer i aldersgruppen 15-26 år er medlem. 

Kilde: Norsk cøliakiforening

|  |  |
| --- | --- |
| Oppslagsverk/autoritetsdata | VIAF
 |
**Loddå naturreservat** består av en holme mellom Lurøykalven og Fesøyna i Alver kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Verneforskriften sier at formålet med vernet er 

«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.»
Registrerte hekkende arter i 2014 (6. juli)

* Svartbak 4 par,
* Gråmåse 40 par,
* Sildemåse 9 par.

Sammensetningen av arter har endret seg mye, men de artene som nå hekker her har hatt meget god ungeproduksjon.

Referanser
----------

1. ↑  «faktaark». Naturbase. Besøkt 2. april 2024.
2. 1 2  «Forskrift om vern for Loddå naturreservat, Radøy kommune, Hordaland». Lovdata. Besøkt 2. april 2024.
3. 1 2  Stein Byrkjeland (1. november 2015). «Hekkande sjøfugl i Hordaland 2014. Forvaltingsplan for 69 sjøfuglreservat, samt oppdatert bestandsoverslag for dei ulike sjøfuglartane i fylket.» (pdf). Fylkesmannen i Hordaland, miljøvern- og klimaavdelinga. s. 206. Besøkt 2. april 2024.
***Shorta*** er en dansk spillefilm fra 2020 instrueret af Anders Ølholm og Frederik Louis Hviid.

Handling
--------

19-årige Talib Ben Hassis liv hænger i en tynd tråd. Hvad der helt nøjagtigt skete, mens han var i politiets varetægt, henstår i det uvisse. To betjente, Jens og Mike, er på rutinepatrulje i ghettoen Svalegården, da meddelelsen om Talibs død kommer, og et utæmmeligt raseri hos de unge fører til oprør og et krav om hævn. Pludselig er de to betjente blevet jaget vildt, og må slås for deres liv for at komme ud.

Medvirkende
-----------

* Jacob Lohmann som Mike Andersen
* Simon Sears som Jens Høyer
* Arian Kashef som Osman
* Tarek Zayat som Amos Al-Shami
* Issa Khattab som Iza
* Özlem Saglanmak som Abia

Saglanmak modtog i 2021 en Robert-pris som årets kvindelige birolle for sit spil i filmen.

Referencer
----------

1. ↑  Mal:Beskrivelse fra DFI
2. ↑  Filmakademiets Robert. Özlem Saglanmak. Besøgt 4. marts 2021.

Eksterne henvisninger
---------------------

* Mal:Filmlinks

Mal:DK-filmstub
**John Eric Sidney Thompson** (født 31. desember 1898 i London, død 9. september 1975 i Cambridge) var en britisk arkeolog og antropolog som var kjent for sin utforskning av maya-sivilisasjonen i Mexico og Mellom-Amerika. Han var spesielt opptatt med utforskningen av mayaenes skriftspråk og kalendersystem. Hans korrelasjon av mayaenes kalendersystem med den gregorianske kalenderen er blitt allment akseptert blant mayaspesialister.[]

Ellers utviklet Thompson en del teorier som senere er blitt forlatt. Mens han antok at mayaskriften i hovedsak besto av logogrammer, viste det seg senere at den i stor grad var fonetisk, noe som fremsettes av den russiske Juurij Knorozov som var etnograf og geolog.[] Mange av innskriftene viste seg da å ha et politisk heller enn religiøst og kosmologisk innhold, slik Thompson hadde antatt at de hadde.[] Likevel må han regnes blant de store pionerene i utforskningen av maya-sivilisasjonen.[]

Blant Thompsons verker kan nevnes «A Catalog of Maya Hieroglyphs» (1962), «The Rise and Fall of Maya Civilization» (1954, 1966) og «Maya History and Religion» (1970).

Han var med på det arkeologiske prosjektet ved Chichen Itza og han gjorde de første undersøkelsene av mayaområdet Coba i Quintana Roo i Mexico. 

Thompson gjennomførte en rekke utgravninger i Britisk Honduras (dagens Belize). Han gjorde betydelig arbeid i å tyde mayahieroglyfer, særlig de som er relatert til kalenderen og astronomi.[]

Thompson ble i 1975 utnevnt til ridder av dronning Elizabeth II.

Referanser
----------

1. 1 2   Encyclopædia Britannica Online, oppført som Sir J. Eric S. Thompson, Encyclopædia Britannica Online-ID biography/J-Eric-S-Thompson, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id thompson-john-eric-sidney, besøkt 9. oktober 2017[Hentet fra Wikidata]
4. 1 2   Babelio, oppført som Eric Thompson, Babelio forfatter-ID 241803, besøkt 9. oktober 2017[Hentet fra Wikidata]

Eksterne lenker
---------------

* J.E.S.Thompson collection.Field Museum, Chicago

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii
 |
Norheim kirke
**Norheim prestegjeld** var et prestegjeld tilhørende Karmøy prosti. Det omfattet sogn i Karmøy kommune i Rogaland fylke, og hovedkirken var Norheim kirke.

Norheims kirkesogn er nå en del av Karmøy kirkelige fellesråd, og underlagt Karmøy prosti i Stavanger bispedømme i Den norske kirke.

Historikk
---------

Norheim sogn og prestegjeld ble opprettet ved kgl.res. av 24. september 1982, med virkning fra 1. januar 1983. Det omfattet områdene av Torvastad og Avaldsnes prestegjeld beliggende øst for Karmsundet i Karmøy kommune.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Kirkesogn
---------

Prestegjeldet hadde ved sin avvikling følgende sogn og kirker:

* Norheim

Referanser
----------

1. ↑  Vedtak om opprettelse av et nytt Norheim prestegjeld i Stavanger bispedømme, Rogaland.
2. ↑  «Haugesunds Avis 1982.11.01». Norge;Rogaland;;Haugesund;;;;. 1. november 1982. s. 20.
3. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
4. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
Norsk feier anno 1960.  
Foto: Leif Ørnelund, Byhistorisk samling, Oslo Museum.
Dansk «skorstensfejer» iført tradisjonell, svart feieruniform 2007. Siden 1800-tallet har det vært vanlig å bære flosshatt, særlig i Nord-Europa. I Norge er hatten nå byttet ut med svart kaps.
**Feier**, nåværende tittel **brannforebygger**, tidligere kalt **skorsteinsfeier**, er en yrkesbetegnelse på en faglært person som feier og reingjør skorsteiner, røykkanaler, ildsteder, sentralfyrings- og ventilasjonsanlegg for å forebygge brann og avgassutslipp. Hovedoppgaven er å fjerne sot og eventuelt tjære som setter seg på innsida av skorsteinen når en fyrer og forbrenninga er dårlig. Feieren går også tilsyn, dette er for å forebygge brann i fyringsanlegget samt resten av bygget, under tilsynet sjekker de branntekniske installasjoner av fyringsanlegg og oljetanker i boliger og andre bygg samt andre branntekniske installasjoner i boliger. De skal også informere om fyringsteknikk og brannvern.

Historikk
---------

Feierfaget oppstod i byer i Europa på 1600-tallet for å hindre pipebrann, en vanlig årsak til hus- og bybranner. I Norge kom de første feierne til Bergen fra Danmark og Tyskland i 1710.

Feierne ble etterhvert en viktig og synlig yrkesgruppe i byene, og det oppstod flere folkelige forestillinger og tradisjoner knyttet til dem. Feierne var blant annet flere steder ansett som lykkebringere.

I Norge
-------

Feiervesenet i Norge er regulert etter brann- og eksplosjonsvernloven fra 2002. Alle norske kommuner er pålagt å ha feie- og tilsynstjenester. Tjenesten er organisert som en kommunal etat sammen med brannvesenet, men blir også drevet av private bedrifter med ansatte.

Utdannelse til feier i Norge foregår gjennom ett år i videregående skole og tre år i lære. Fagopplæringa foregår ved Norges brannskole i Tjeldsund og blir avsluttet med en svenneprøve. Feiermesternes Landsforening (FLF) ble stiftet i 1945 og er en uavhengig landsomfattende interesseorganisasjon for feiere.

Eksterne lenker
---------------

* (en) Chimney sweeps – kategori av bilder, video eller lyd på Commons Rediger på Wikidata

* (en) Chimney sweep – galleri av bilder, video eller lyd på Commons Rediger på Wikidata
* Utdanning.no sin yrkesbeskrivelse av feier
* Kort historikk (på svensk)
* Feierutdannelsen i videregående opplæring[*død lenke*]
* Mesterutdanning i feierfaget i Norge
* Bilder av feiere, Oslo Museum

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NKC **·** NKC **·** BBC Things
 |
En **flechette** er en pilformet ammunisjontype der flere kan være samlet i et stridshode som skytes ut ved missil, artillerigranat eller håndvåpen eller slippes i en bombe fra fly. Flechetter er vester.

1900-tallet og brukt av flere under første verdenskrig. De ble brukt av amerikanerne både i Koreakrigen og Vietnamkrigen. I Libanon ble norske FN-soldater i Norbatt beskutt av IDF med flechetter fra Merkava-stridsvogner i 1995. I Ukrainakrigen i 2022 ble flechetter brukt av Russlands væpnede styrker blant annet i Butsja-massakren. Der ble det funnet lik av sivile som var truffet av flechetter.

Referanser
----------

1. 1 2  Paust, Thomas (25. april 2022). «- Sivile drept av russernes små, dødelige metallpiler». *Nettavisen* **(norsk)**. Besøkt 18. mai 2022.
2. ↑  «Throwback to World War I: The Lethal Fléchette Darts Used By Russians In Bucha». *SOFREP* **(engelsk)**. 21. april 2022. Besøkt 18. mai 2022.
3. ↑  *Minnebok for den norske FN-styrken i UNIFIL kontingent XXXVI, november -95 til mai -96*. [Norbatt]. 1996. s. 8.

Eksterne lenker
---------------

* (en) Flechettes – kategori av bilder, video eller lyd på Commons Rediger på Wikidata
* 

|  |  |
| --- | --- |
|  | Wiktionary: flechette – ordbokoppføring |

* How flechettes work—*The Guardian*

|  |  |
| --- | --- |
| Oppslagsverk/autoritetsdata | Encyclopædia Britannica
 |
Globe icon.Eksemplene og perspektivene i denne artikkelen **gir ikke nødvendigvis et globalt syn på emnet**. Du kan hjelpe med å forbedre den og diskutere hvordan det kan gjøres på diskusjonssiden.
Brannmenn i Malaysia på brannøvelse med røykdykkingsutstyr.
Brannmenn på redningsoppdrag ved trafikkulykke i Belgia.
Briskeby brannstasjon ligger på Briskeby i Oslo.
Oslo brann- og redningsetats hovedbrannstasjon har adresse Arne Garborgs plass 1 i Oslo sentrum. Foto: J. P. Fagerback 
Brannstasjon i Police, Polen
**Brannvesen** er et samfunnsorgan som skal beskytte liv og eiendom mot brann.

Norge
-----

Utdypende artikkel: Norges brannvesen

I Norge drives brannvesenet av landets kommuner. Det består av 12 500 branntjenestemenn fordelt på over 300 brannvesen. Av disse er 3 500 heltidsansatte i kommunene, mens 9 000 er deltidsansatte.

Brannvesenet styres etter forskrifter som blir gitt av Direktoratet for samfunnssikkerhet og beredskap (DSB). En rekke kommuner har felles interkommunale brannvesen. Nødnummert til brannvesenet i Norge er 110 (en - en - null)

Nødnummer
---------

Norske nødnummer| Nødnummer |  |  |
| --- | --- | --- |
| **110** | **Brann** | Brannvesenets |
| **112** | **Politi** | Politiet operasjonssentraler |
| **113** | **Ambulanse** | Akuttmedisinsk |
| **1412** | Teksttelefon for døve og hørselshemmede |

I tillegg har **legevakt** nummer **116 117** (når fastlegen ikke er tilgjengelig og hjelpen ikke kan vente).

Bare nummeret 112 kan ringes fra låst mobiltelefon og uten SIM-kort. Andre nødnumre behandles som vanlige telefonnummer av mobilen.

Husk at misbruk av nødnummer er ulovlig. Det skal kun brukes i ekte nødsituasjoner.

Skogbrann i en nasjonalpark i Montana i USA i august 2000

Se også
-------

* Alarmsentral
* Brannvern
* Direktoratet for samfunnssikkerhet og beredskap (DSB)
* Den interkommunale beredskapen mot akutt forurensning (IUA)

Referanser
----------

1. ↑  Brannløftet Arkivert 2016-03-11, hos Wayback Machine.

Eksterne lenker
---------------

* (en) Fire departments – kategori av bilder, video eller lyd på Commons Rediger på Wikidata
* Utdanning.no sin yrkesbeskrivelse av brannkonstabel
* Brannmannen.no
* Norsk brannvernforening
* Norsk Brannbefals Landsforbund (NBLF)
* Norges brannskole (nbsk)
* Nettportalen for norske brannvesen
* Brannmuseet i Oslo
* Oslo brann- og redningsetats historie 1050–1945

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** HDS **·** NKC
 |
***Epytus*** er en slekt av kjukebiller. Disse billene er ofte nokså fargerike og kalles derfor "pleasing fungus beetles" på engelsk. De aller fleste artene lever av sopp som vokser på død ved, særlig fruktlegemene til kjuker (Polyporaceae).

Utseende
--------

Små, avlangt-ovale, blanke, ofte ganske fargerike kjukebiller, ofte kontrastrikt fargede i svart og gult eller rødt, noen ganger metalliske. **Hodet** er kort og bredt med små fasettøyne. Antennene er oftest lengre enn hodet og brystskjoldet til sammen, 11-leddete, med en tre til fem-leddet kølle. **Brystskjoldet** (pronotum) er bredere enn langt, mer eller mindre firkantet til halvsirkelfomet, fint punktert, vanligvis uten påfallende hår. Det har en markert siderand og en slett overflate. **Dekkvingene** er glatte, vanligvis med markerte, fine punktrekker. De har vanligvis mørk grunnfarge, ofte med røde flekker eller tverrbånd. Hos mange tropiske arter er dekkvingene trukket ut til en spiss bakerst. **Beina** er ganske korte, føttene fem-leddete. **Larvene** kan variere mye i utseende. Larver som utvikler seg i kortlivede ressurser (for eksempel hattsopper, som brytes ned svært raskt) er bløte, bleke og marklignende, og utvikler seg svært raskt. De som utvikler seg i mer langvarige ressurser som for eksempel kjuker er gjerne harde og sterkere pigmenterte.

Levevis
-------

De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

Utbredelse
----------

Slekten er utbredt på Cuba.

Systematisk inndeling
---------------------

Neon arter som tidligere ble plassert i denne slekten er nå overført til *Notaepytus* .

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien glans- og flatbiller, Cucujoidea
				+ Familien **kjukebiller**, Erotylidae Latreille, 1802
					- Underfamilien Erotylinae Latreille, 1802
						* Stammen praktkjukebiller, Tritomini Curtis, 1834
							+ Slekten ***Epytus*** Dejean, 1836
								- *Epytus cyaneus* (Duponchel, 1825)

Referanser
----------

1. ↑  «Artsdatabankens artsopplysninger». Artsdatabanken. 15. oktober 2020. Besøkt 15. oktober 2020.
2. ↑  Paul E. Skelley (2009) Pleasing fungus beetles of the West Indies (Coleoptera: Erotylidae: Erotylinae). *Insecta Mundi* 0082: 1-94.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (liste over Nordens biller). Helsinki.

* Skelley, P.E. 2001. Pleasing fungus beetles of North America. Family Erotylidae (med bilder av mange slekter).

Eksterne lenker
---------------

* *Artikkelen er ikke koblet til Wikidata*
Norges brannvesen
**Norges brannvesen** drives av landets 357 kommuner. Det består av 12 500 brannmenn fordelt på 275 kommunale og interkommunale brannvesen. Av disse er 3 500 heltidsansatte i kommunene, mens 9 000 er deltidsansatte. Norge har 620 brannstasjoner.

Brannvesenet styres etter brann- og eksplosjonsvernloven og forskrifter som blir gitt av Direktoratet for samfunnssikkerhet og beredskap (DSB).

Norge har brannvesen med bare heltidsansatte, som dekker flere hundre tusen innbyggere, brannvesen med både heltids- og deltidsansatte og brannvesen med kun deltidsansatte som dekker områder med under 1 000 innbyggere. 58 brannvesen dekker færre enn 3 000 innbyggere. Nærmere 80 % av brannkonstablene er deltidsansatte.

Med unntak av interkommunalt samarbeid mot akutt forurensing (IUA), skogbrannhelikopter med lederstøtte og redningsinnsats til sjøs (RITS), finnes det ingen nasjonale eller regionale beredskapskapasiteter i Norge.

Brannvesenet på Nedre Romerike, i Oslo, Bergen, Trondheim og Ålesund har egne USAR-grupper (grupper for urban søk og redning).

Det er tolv 110-sentraler som dekker hver sin region.

| Nødnummer i Norge ☎ |
| --- |
| Brann | **110** |
| Politi | **112** |
| Ambulanse | **113** |
| Nødnummer til sjøs | **120** |
| Nødnummer for døve | **1412** |
| Legevakt | **116 117** |

Bilder
------

* Briskeby brannstasjon ligger på Briskeby i OsloBriskeby brannstasjon ligger på Briskeby i Oslo
* Brannbil i BergenBrannbil i Bergen

Se også
-------

* Liste over Norges brannvesen

Referanser
----------

1. ↑  Brannløftet Arkivert 2016-03-11, hos Wayback Machine.
2. ↑
3. ↑
4. ↑  Noreg har ikkje mange som kan gjere denne jobben. NRK. Besøkt 5. januar 2021.

Eksterne lenker
---------------

* Utdanning.no sin yrkesbeskrivelse av brannkonstabel
* Brannmannen.no
* Norsk brannvernforening
* Norsk Brannbefals Landsforbund (NBLF)
* Norges brannskole (nbsk)
* Nettportalen for norske brannvesen
* Brannmuseet i Oslo
* Oslo brann- og redningsetats historie 1050–1945
Reykholt ca. 1900  Foto: Frederick W.W. Howell 
**Reykholt** er et sted på Island, mest kjent for at Snorre Sturlasons hovedgård lå her. Stedet ligger 155 km nordøst for Reykjavík.

Sturlason ble drept her i 1241. I 1947 ble Norges nasjonalgave til Island, Snorrestatuen av Gustav Vigeland, avduket på Reykholt. Snorres steinsatte badebasseng («Snorralaug») er restaurert. Snorrastofa kultur- og middelaldersenter åpnet 2000. Reykholt har vært kirkested siden tidlig kristen tid. Reykholt har i dag to kirker; en trekirke fra 1800-tallet, og ny kirke innviet 1996.

I Reykholt finner man Islands kraftigste varmtvannskilde med navnet *Deildartunguhver*. Den gir fra seg over 200 liter pr. sekund med 100 grader varmt vann.

Referanser
----------

1. 1 2  *Reykholt', Store norske leksikon. Besøkt 25. oktober 2016*
2. ↑  «*Deildartunguhver thermal spring*, west.is. Besøkt 25. oktober 2016». Arkivert fra originalen 26. oktober 2016. Besøkt 25. oktober 2016.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames **·** MusicBrainz
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
**Hjerteradioen** var en lokalradio som sendte fra Årnes. Hjerteradioen kunne høres fra Charlottenberg i øst til Hurdal i vest, fra Stange i nord til Lillestrøm i sør. Noen program gikk som samsending med Radio Sentrum i Kongsvinger. Redaktør var Ragnar Johannessen, Svein B Sjursen var daglig leder.

Historikk
---------

Ragnar Johannessen tok initiativet til å starte Hjerteradioen på midten av 1980-tallet. Hjerteradioen ble dannet i 1986 av en stiftelse som både eier og driver radioen. I 1988 startet radioen sendingene fra eget studio på Jessheim fram til 2002, da studioet ble flyttet til nytt studio i lokalet til Betania, Årnes. Den 22. januar 2009 ble Hjerteradioen nedlagt som lokalradio, men fortsetter å produsere program til andre radioer.

Frem til midten på 1990-tallet sendte radioen på egen frekvens. Deretter på fellesfrekvens for alle lokalradioene på Øvre Romerike. Noen program gikk også som samsending med andre nærradioer. Blant annet med Radio Sentrum og Radio Glåmdal (nedlagt), begge i Kongsvinger.

Eksterne lenker
---------------

Hjerteradioen – hjemmeside
*Se også: indisk glassmalle og afrikansk glassmalle.*
**Glassmalle** (*Kryptopterus minor*) er en fisk. Kroppen er gjennomsiktig og blir opp til 10 cm lang, men vanligvis litt mindre i akvarium, hvor de foretrekker åpne områder å svømme på samt beplantede områder å gjemme seg i.

De skiller seg fra andre maller ved at de holder seg i de midtre og øvre vannlagene og ikke på bunnen.

Glassmalle er følsom ovenfor endringer i pH og vannkvalitet.

Glassmalle og indisk glassmalle
-------------------------------

Frem til 1989 ble glassmallen regnet som samme art som den svært like, men noe større indiske glassmallen (*Kryptopterus bicirrhis*). 
Indisk glassmalle er lite tilgjengelig i akvariehandelen, men da mange ikke er klar over at det dreier seg om to forskjellige arter, selges glassmallene ofte feilaktig under navnet «indisk glassmalle».

Eksterne lenker
---------------

* (en) *glassmalle* – oversikt og omtale av artene i WORMS-databasen Rediger på Wikidata

* (en) *glassmalle* i Encyclopedia of Life Rediger på Wikidata

* (en) *glassmalle* i Global Biodiversity Information Facility Rediger på Wikidata

* (en) *glassmalle* hos FishBase Rediger på Wikidata

* (en) *glassmalle* hos ITIS Rediger på Wikidata

* (en) *glassmalle* hos NCBI Rediger på Wikidata

* (en) *Kategori:Kryptopterus minor* – bilder, video eller lyd på Wikimedia Commons Rediger på Wikidata

* (en) *Kryptopterus minor* – galleri av bilder, video eller lyd på Wikimedia Commons Rediger på Wikidata
* (en) *Kryptopterus minor* Roberts, 1989 - Ghost Catfish - FishBase
**Nye Radio Larvik** er en tidligere nærradiostasjon. Den fikk konsesjon 12. november 1998 og startet sine sendinger 21. november 1998 med sendinger på Hovland gård etter å ha vært en egen gruppe innenfor Radio Sentrum med eget styre og gavebrev siden 1997. I løpet av perioden frem til sommeren 2005 sendte man fra denne låven. Fra 30. juni 2005 til nedleggelsen sendte Nye Radio Larvik fra Karlsrogate 1 i Larvik sentrum.

Radiokameratenes Forening eide Nye Radio Larvik, og styret i Radiokameratenes Forening var også økonomisk ansvarlig for driften av Nye Radio Larvik. Medlemmer av Radiokameratenes forening var blant annet radioens lyttere. 

Radioen hadde sendinger hver ukedag med unntak av fredag og søndag. Frekvensene var 107,1HZ og 104,7 MHZ. Primære inntektskilder var gavebrev og bingo. Redaktører i Nye Radio Larvik har gjennom ti år vært Tor Arne Nyquist, Thor Ludvigsen, Andrew Gramstad, Erik Lundh, Morten Aksnes, Jan Einar Jonsmyr, Tony André Korstvedt Olsen, Ann Kristin Hansen og Karin Wik. Den siste ansvarlige redaktør var Rolv Hansen fra 1. april 2008. Den siste styreleder var Mohammed Iqbal.

Fredag 13. februar 2009 ble det på en ekstraordinær generalforsamling bestemt at radiostasjonen skulle nedlegges.

Eksterne lenker
---------------

* Programmet Blue Note sin hjemmeside
**Flytting:** Det er foreslått at denne siden blir flyttet til artikkelnavnet **Tout ça**.*Begrunnelse*: S'il vous plaît
**Tout ca** er en fransk sang med melodi av Coquatrix og tekst av Bruno Michel.

Engelsk tittel er «Count Every Star». Sammy Gallop skrev den engelske teksten i 1949.

Innspilte versjoner
-------------------

* Dick Haymes (with Artie Shaw) spilte den inn på plate i 1950.
* Rhythm and blues-duoen The Ravens spilte den også inn på plate samme år. Den ble utgitt av National Records med katalognummer 9111.
* Donnie and the Dreamers gjorde en plateinnspilling av den i 1961, mens Linda Scott gjorde det i 1962.

Norsk versjon
-------------

Egil Hagen har skrevet en norsk tekst. På norsk bærer den tittelen «Tell hver stjerne». Jens Book-Jenssen med kor og orkester, dir.: Egil Monn-Iversen har spilt inn sangen. Den ble utgitt på 78-platen Musica A 8962 i 1951.

Listeplassering
---------------

Versjonen til Dick Haymes lå som nummer ti på Billboard-listen.

Referanser
----------

1. ↑  Jimmy Ricks Discography
2. ↑  Se plateetiketten
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

***Tidsmaskinen*** (engelsk tittel *The Time Machine*) er en dystopisk science fictionroman av H. G. Wells. Boken ble første gang utgitt i 1895, og ble utgitt på norsk for første gang i 1974 i Lanterne science fiction (oversatt av Nils Nordberg), samt en gang i 1987 i Disney Junior Bokklubb (oversatt av Peter Lorentzen).

Handling
--------

Boken handler om opplevelsene til en mann som bare kalles for Tidfareren, som har konstruert en tidsmaskin og reist inn i fremtiden til år 802701. Her finner han et tilsynelatende harmonisk samfunn med enkle, spedbygde og infantile etterkommere etter dagens mennesker. Eloiene, som er navnet de har gitt seg selv, gjør ikke noe annet enn å leke, spise frukt og sove. De verken dyrker mat eller utfører noen form for produksjon. En dag oppdager Tidfareren ut at det finnes enda en etterkommer etter nåtidsmennesket, skapninger kalt morlocker, som bor under jorden og i stor grad skiller seg fra de som bor på overflaten. I den videre handlingen forsøker han å finne årsaken til hvorfor menneskerasen har utviklet seg i to retninger, samt å finne tidsmaskinen som plutselig er forsvunnet. 

### Utelatt del

Før den ble utgitt som bok, var historien blitt publisert som føljetong fra januar til mai i magasinet New Review samme år. Etter at den utkom i bokform, ble en del av kapittel 11 utelatt der hovedpersonen gjør et stopp enda lengre inn i fremtiden. Her befinner han seg plutselig i et hedelignende landskap med sparsom vegetasjon, der noen pelskledde og hoppende dyr beiter på gresset. Ved første øyekast ligner de kaniner eller små kenguruer, men da han bestemmer seg for å fange et eksempler for videre undersøkelser og dreper en med en stein, oppdager han at de har umiskjellig menneskelige trekk. Trolig er det snakk om enda en art av menneskets fjerne etterkommere, mest sannsynlig utviklet fra morlockene eller eloiene. Med ett kommer det et enormt skolopenderlignede dyr mot ham, et tegn på at leddyrene har overvunnet begrensningene som tidligere forhindret dem i å vokse seg nevneverdig store, og han tar dekning i tidsmaskinen og reiser videre.

Film
----

Tidsmaskinen har blitt filmatisert flere ganger, sist i 2002.

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NLA **·** BNE
 |
**Lyngen/Karnes Idrettslag** er et idrettslag fra Lyngen i Troms som blant annet driver fotball, ski, turmarsj og friidrett. Seniorlaget i fotball spiller i 2024 i 4. divisjon avdeling Troms (TiTo-serien).

Historikk
---------

Lyngen/Karnes, eller L/K som laget også er kjent som, er resultatet av en sammenslåing mellom de to klubbene *Karnes Idrettslag* og *Lyngen Idrettslag* – begge stiftet i 1933. Idrettslagene ble formelt fusjonert i 1990, da klubbens fotballag overtok divisjonsstatusen til Lyngen ILs fotballavdeling.

Idretter
--------

### Fotball

Lyngen/Karnes spilte sin første sesong i seriesystemet i 1990 på nivå fire, etter å ha overtatt divisjonsstatusen til Lyngen IL, som rykket ned fra nivå 3 i 1989. Karnes IL rykket ned til nivå 5 i 1989. I flere år spilte laget på nivå 3 eller var blant topplagene på nivå 4. I 2014 spilte klubben på nivå 5 for første gang. I 2016 vant laget 4. divisjon avdeling Troms og ble KM-mestre. 

Grunnet omlegging av seriesystemet ble det imidlertid ikke opprykk til 3. divisjon. L/K har dermed spilt de siste sesongene i 4. divisjon avdeling Troms, men rykket ned til 5. divisjon etter 2022-sesongen. Høsten 2023 ble det imidlertid klart at klubben rykker opp til 4. divisjon (TiTO-serien) igjen. L/K har også et andrelag, som spiller i 6. divisjon i 2024.

#### A-stallen 2024

*Oppdatert per 10. april 2024*  


|  |  |  |
| --- | --- | --- |
| * Håkon Mortensen Jensen
* Johan Valø
* Erik Sandaker Pettersen
* Krister Skogli
* Kristoffer Hansen Holst
* Einar Skogheim
* Markus Strand Isaksen
* Oskar Kleveland Leiros
* Vebjørn Tokle
* Marcus Hausner Christensen
 | * Sigve Ringbakken
* Jørgen Skog
* Tordar Eidet Karlsen
* Andreas With Karlsen
* Arion RJ Ballovarre
* Krister Klaussen
* Kristian Bjørn Hansen
* William Sørensen
* Berger Eidet Karlsen
* Jonas Samuelsen
 | * Vebjørn Beck Løvland
* Øyvind Garfjell
* Marco Mathisen
* Vebjørn Isaksen
* Joakim Berg Bjørklund
* Mika Johnsen
* Gabriel Wikbo-Larsen
* William Waltenberg
* Helmer Karlsen
* Steffen Dreyer
 |

* Kaptein 2024: Krister Skogli

#### Trenerteam 2024

* Hovedtrener : Markus Karlsen Skogheim
* Hjelpetrenere: Jørgen Jenssen, Sander Kristiansen

Kjente fotballspillere
----------------------

|  |
| --- |
| * Trond Olsen
* Sigmund Forfang
* Sigurd Rushfeldt
 |

Referanser
----------

1. ↑  Hoe, Marius (14. oktober 2023). «(+) Avsluttet sesongen med målfest – nå skal opprykket feires». *framtidinord.no* **(norsk)**. Besøkt 12. april 2024.

Eksterne lenker
---------------

* Offisielt nettsted Rediger på Wikidata
* Geitnes Stadion - Nordic Stadiums
* Polleidet Stadion - Nordic Stadiums

|  |  |
| --- | --- |
| Oppslagsverk/autoritetsdata | VIAF
 |
Major Bjarne Th Larsen, engasjert dirigent
**Bjarne Thorleif Larssen** (født 13. september 1910 i Kristiansand, død 3. april 1973 i Oslo) var en norsk militærmusiker (major), dirigent, oboist, arrangør og komponist.

Liv og virke
------------

Larssen tok instrumenteksamen i divisjonsmusikken (musikkinspektøreksamen) i 1934. I årene 1934-1936 studerte han orgel hos Arild Sandvold, musikkteori og komposisjon hos Fartein Valen samt dirigering ved Musikkonservatoriet i Oslo. Han studerte i tillegg dirigering hos Harald Heide i årene 1943-1945 og hadde kortere studieopphold i København (1946 og 1952), Paris og Berlin (1937) og Stockholm (1951 og 1962).

Med unntak av en periode som oboist i Musikkselskapet Harmonien i årene 1942-1945 hadde Larssen hele sin karriere i divisjonsmusikken. Han begynte som militærmusiker i 3. divisjons musikkorps i 1928 hvor han ble værende fram til 1940. Fra 1946 til 1957 var han sjef for 1. divisjons musikkorps i Halden, og i 1957 ble han sjef for Forsvarets Stabsmusikkorps og samtidig sjef for samtlige divisjonskorps i Forsvaret. 

I 1960 ble Larssen ansatt som konsulent for janitsjarmusikk i NRK. Larssen var også komponist og skrev en rekke arrangementer for korps.

Annet
-----

Fartein Valen dedikerte sin fiolinkonsert til sin «kjære elev Bjarne Th. Larssen». Valen spurte Larssen om han heller skulle skrive konserten som en obokonsert, men Larssen insisterte på at konserten burde være en fiolinkonsert som Valen opprinnelig hadde tenkt.

Referanser
----------

1. ↑  Kortsen, Bjarne (1963): *Fartein Valen: Life and music: Vol II The Music (Analysis)*  Oslo: Bjarne Kortsen, s. 286

Kilder
------

* «Dødsfall». *Aftenposten*. 5. april 1973.  Bruk av `|besøksdato=` krever at `|url=` også er angitt. (hjelp)
* Steenstrup, Bjørn (1973). *Hvem er hvem* (11 utg.). Oslo: Kunnskapsforlaget.
Foto av jødiske barn drept i en pogrom i 1905 i Jekaterinoslav, dagens Dnipro
**Pogrom**, en [pogro'm], kommer fra russisk *погром* og betyr generelt *ødeleggelse*, av verbet *gråmítj* (= å ødelegge, knuse). Man bruker vanligvis ordet om ødeleggelser rettet mot jødisk liv og eiendom, men begrepet brukes i enkelte tilfeller også om overgrep, forfølgelser og folkemord rettet mot andre etniske grupper. Gjennom store deler av Europas historie har det vært eksempler på at en opphisset folkemengde har angrepet jøder og jødiske ghettoer, ofte som hevn for påståtte ulykker som jødene ble anklaget for, og myndighetene har ofte støttet folkemengden framfor ofrene. Dette er hva som kjennetegner en pogrom. Ordet ble imidlertid ikke brukt før pogromene i det jødiske bosetningsområdet i Tsar-Russland på begynnelsen av 1900-tallet. Begrepet er også knyttet til nazistenes herjinger i Tyskland, Østerrike og Polen.

Franz Walter Stahlecker, leder for *Einsatzgruppe A* i Baltikum, klaget i sin rapport for perioden før 15. oktober 1941 over at befolkningen i Estland ikke lot seg hisse til pogromer. I Litauen måtte han få partisanene engasjert for at noe skulle skje – og da ble det brent ned synagoger i Kaunas, og 3 800 jøder ble drept. I Latvia derimot måtte han basere seg på latvisk reservepoliti, som brente ned synagoger og drepte rundt 400 jøder. At befolkningen ellers var så uengasjert, forklarte han med at sovjetrusserne hadde drept landets herskerklasse.

Etter Opprettelsen av Israel i 1948 har begrepet pogromer også blitt brukt om israelske bosettere(settlere) som angriper den palestinske befolkningen på vestbredden. Israelske bosettere med støtte fra det israelske millitæret har angrepet palestinske gårder, brent oliventrær, angrepet og drept palestinere. Disse vidtspredte angrepene er klare brudd på internasjonal lov, men bosetterne møter sjeldent konsekvenser for sine handlinger.

Se også
-------

* Antisemittisme
* Holocaust

Referanser
----------

1. ↑  «Amerikas skamplet». *Arbeidet*. Bergen. 22. juni 1921. s. 1.
2. ↑   Gellately, Robert (2008): *Lenin, Stalin og Hitler*, Oslo: Cappelen Damm, ISBN 978-82-04-12821-8, s. 453

Eksterne lenker
---------------

* «Pogrom», fra *Store norske leksikon*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** NKC **·** BBC Things
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
Et **småkongerike** er en uavhengig territoriell enhet som kun kontrollerer deler av en etnisk gruppe eller nasjons territorium. De var vanlige før dannelsen av moderne stater. Flere moderne stater er et resultat av en samling av disse småkongerikene – en rikssamling. Et eksempel på det er Norge som ble samlet av Harald Hårfagre ca. 872. De mange delene av Det tysk-romerske riket regnes ikke som småkongeriker, da de i noen grad var underlagt Den tysk-romerske keiseren og dermed ikke fullstendig uavhengige.

Småkongerike er en betegnelse brukt av historikere retrospektivt, ikke en betegnelse som ble brukt av statene selv. Lederne for disse statene ble heller ikke nødvendigvis kalt konger.

England
-------

*Hovedartikkel: Heptarkiet*

Før kongedømmet England ble opprettet, var det flere angelsaksiske småriker. Angel-sakserne utviklet en felles kultur og etnisitet, som gjorde dem lett å samle. De syv hovedrikene ble kalt *Heptarkiet*. Disse var: Wessex, Mercia, Northumbria, East Anglia, Sussex, Kent og Essex.

Norge
-----

Før og i den tidlige vikingtiden var det flere norske småkongeriker, som hvert gjerne ble ledet av en såkalt **småkonge**. Noen av disse ble samlet av Halvdan Svarte, mens hele Norge ble samlet av hans sønn Harald Hårfagre i 872.

Noen av disse rikene var:

|  |  |  |
| --- | --- | --- |
| * Agder
* Grenland
* Hadeland
* Hardanger
* Heinafylke (Hedmark)
* Hålogaland
* Land
* Namdalen
* Nordmøre
* Oppland
* Orkdal
 |   | * Rogaland
* Romsdal
* Sogn
* Solør
* Sunnmøre
* Telemark
* Toten
* Trøndelag
* Vestfold
* Vingulmark
* Voss
 |
Ulike typer av akroterier
**Akroterion** (fra gresk *akroterion*, «ytterste del», «spiss»), flertall *akroterier*, også omtalt som *akroterfigur*, er en ornamental skulptur og dekorativt element i den greske antikkens og etruskiske templer, og siden gjenopptatt under nyklassisismen.

Akroterier ble plassert på gavlfeltets krone eller hjørner og/eller gesimser. Hovedmotivet var ofte en palmett, som kunne være flankert av figurer eller volutter.

Eksempel fra renessansen: Villa Capra, «La Rotonda», tegnet av den italienske renessansearkitekten Andrea Palladio i 1566 Foto: Philip Schäfer 
Ordet er etymologisk avledet fra det greske ordet ἀκρωτήριον som betyr «høybrekk», «topp», «høyeste punkt». Det ble latinisert av romerne som *acroterium*.

Se også
-------

* Dekor
* Ornamentikk

Referanser
----------

1. ↑  «akroterion», *NAOB*
2. ↑  Studiesalen - Akroterfigur fra Aphaia-templet på Ægina, *Thorvaldsens Museum*
3. ↑  Broby-Johansen, R. (1977): *Kunstordbog*, Thaning og Appel, s. 7
4. ↑  Gunnarsjaa (1999)

Litteratur
----------

* Gunnarsjaa, Arne (1999): *Arkitekturleksikon*. Oslo: Abstrakt. ISBN 8279350071; s. 19.

Portal: Arkitektur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin
 |
**Ryan Stiles** (født 22. april 1959 i Seattle, Washington) er en Emmy-nominert amerikansk improvisasjonskomiker og skuespiller. Han er kjent fra det britiske improvisasjonsprogrammet Whose Line Is It Anyway? hvor han har hatt en fast rolle fra start av, samt i rollen som Lewis i tv-serien The Drew Carey Show med Drew Carey. Stiles har hatt flere mindre roller i tv-serier og reklamefilmer og er også kjent for sine etterlikninger av John Wayne og Carol Channing samt sitt lange fruktbare samarbeid med komikerkollega Colin Mochrie.

Ryan Stiles ble født i Seattle som den yngste av fem søsken. Da han var ti år flyttet han sammen med sine canadiske foreldre til Richmond i Britisk Columbia hvor han fortsatte skolegangen sin. Stiles sluttet forøvrig på high school da han ble 17 år for å prøve seg som komiker og hadde flere jobber på nattklubber rundt omkring i Vancouver-distriktet ved siden av at han jobbet på farens fiskeprosessanlegg. I 1986, da Ryan var 27 år, ble han tatt opp som medlem i Torontos velrenomerte komediegruppe The Second City og startet sitt kjente samarbeid med Colin Mochrie. I 1990 ble tv-produsentene av det brtiske improvisasjonsprogrammet Whose Line Is It Anyway? oppmerksomme på Stiles talent og tok han inn i den faste medlemsgruppen, en posisjon han beholdt til 1998, da programmet ble flyttet til USA. I denne perioden fikk han også flere roller i både filmer, tv-serier og reklamefilmer på amerikansk fjernsyn.

I 1995 ble Ryan Stiles valgt ut av Drew Carey til å spille rollen som Careys smarte og slu venn *Lewis Kiniski* i situasjonskomedien The Drew Carey Show. Både Stiles og Carey fortsatte sitt samarbeid da de importerte Whose Line Is It Anyway? til amerikansk fjernsyn med Drew Carey som den nye programlederen. Begge disse opptrådte ukentlig på programmet og de var begge også produsenter av *Whose Line* i samspill med den faste deltakeren Colin Mochrie og flere andre komikere i rotasjon. I dag arbeider Ryan Stiles med sitt eget improvisasjonsteater i hjembyen Bellingham, Washington sammen med sin kone og tre barn, ved siden av å ha mindre engasjement i film og tv-bransjen.

Filmografi
----------

* *Rainbow War* – (1986)
* *Whose Line Is It Anyway?* – (1989–2006)
* *Parker Lewis Can't Lose* – (1990–1993)
* *Hot Shots!* – (1991)
* *Mad About You* – (1992–1999)
* *Hot Shots! Part Deux* – (1993)
* *The Drew Carey Show* – (1995–2004)
* *Dharma & Greg* – (1997–2002)
* *Two and a Half Men* – (2003–)

Ryan Stiles har også deltatt i reklamefilmer på amerikansk fjernsyn for blant andre Pizza Hut, Nike og FedEx.

Eksterne lenker
---------------

* (en) Ryan Stiles på Internet Movie Database Rediger på Wikidata

* (sv) Ryan Stiles i Svensk Filmdatabas Rediger på Wikidata

* (fr) Ryan Stiles på Allociné Rediger på Wikidata

* (en) Ryan Stiles på AllMovie Rediger på Wikidata

* (en) Ryan Stiles hos The Movie Database Rediger på Wikidata
* Ryan Stiles' biografi
* The Up Front Theatre, improvisajonsteater i Bellingham, Washington grunnlagt av Ryan Stiles.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN
 |
**María José «Coté» de Pablo Fernández** (født 12. november 1979 i Santiago de Chile) er en chilensk-amerikansk skuespiller og artist. Hun har også startet på en karriere som låtskriver og vokalist.

De Pablo har vært nominert til ALMA-prisen. Hun har også blitt tildelt en permanent rolle som den føderale spesialagenten Ziva David i den amerikanske TV-serien *NCIS*. I denne TV-serien er rollefiguren hennes først liaison mellom de amerikanske føderale myndigheter og det israelske etterretningsvesenet Mossad. Senere i serien slutter Ziva David i Mossad, skaffer hun seg amerikanske statsborgerskap og gått inn i jobben som agent i marinepolitiet på heltid.

De Pablo ble født i Santiago de Chile, i en romersk katolsk familie i den chilenske overklassen. Hun har to yngre søstre og hun gikk på Carnegie Mellon University i Pittsburgh, Pennsylvania, hvor hun blant annet studerte musikk og teater, samtidig som hun hadde roller i flere skuespill, som for eksempel *And The World Goes 'Round*, og *The House of Bernarda Alba*. Hun ble uteksaminert fra teaterskolen i 2000.

Etter avsluttet utdannelse flyttet de Pablo til New York City for å finne arbeid som skuespiller, samtidig som hun jobbet som servitør på en indisk restaurant på Manhattan, og på et italiensk spisested i Brooklyn. Hun hadde enkelte roller for New York City Public Theater, blant annet i showet *All My Children*. I 2005 debuterte de Pablo på Broadway-scenen i skuespillet *The Mambo Kings*, som Dolores Fuentes, men showet ble lagt ned etter kort tid. To dager etter å ha spilt i *The Mambo Kings*, ble de Pablo bedt om å prøvespille for TV-serien NCIS.

Filmografi
----------

* *Control* – TV-serie – Vert
* *The $treet* (1 episode, «Hostile Makeover», 2000) – Fiona
* *The Education of Max Bickford* (1 episode, «Do It Yourself», 2001) – Gina
* *TOCA Race Driver* (2002) (VG) – Melanie Sanchez (stemme)
* *The Jury* (10 episoder, 2004) – Marguerite Cisneros
* *NCIS* (115 episoder, 2005–2013) – Ziva David
* *The Last Rites of Ransom Pride* – Bruja

Referanser
----------

Eksterne lenker
---------------

* (en) Cote de Pablo – kategori av bilder, video eller lyd på Commons Rediger på Wikidata
* (en) Cote de Pablo på Internet Movie Database Rediger på Wikidata

* (fr) Cote de Pablo på Allociné Rediger på Wikidata

* (en) Cote de Pablo på AllMovie Rediger på Wikidata

* (en) Cote de Pablo hos Rotten Tomatoes Rediger på Wikidata

* (en) Cote de Pablo hos TV Guide Rediger på Wikidata

* (en) Cote de Pablo hos The Movie Database Rediger på Wikidata
* (en) Cote de Pablo hos TV.com

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI
 |